1 Enwi, cychwyn a chymhwyso
1 Enw'r Rheoliadau hyn yw Rheoliadau Cig Dofednod (Cymru) 2011.
2 Daw'r Rheoliadau hyn i rym ar 15 Awst 2011 ac maent yn gymwys o ran Cymru.
3 Mae'r Rheoliadau yn gymwys i gig dofednod a ddisgrifir ym mhwynt I(1) o Ran B o Atodiad XIV i'r Rheoliad CMO Sengl, ac eithrio cig dofednod a ddisgrifir ym mhwynt I(2) o'r Rhan honno o'r Atodiad hwnnw i'r Rheoliad hwnnw.
4 Nid yw'r Rheoliadau hyn yn gymwys o ran cyflenwi meintiau bach o gig dofednod yn uniongyrchol gan gynhyrchydd sydd â'i gynnyrch blynyddol yn llai na 10,000 o adar pan fo'r cig—
(a) yn dod o ddofednod a gigyddir ar fferm y cynhyrchydd; a
(b) yn cael ei gyflenwi i—
(i) y defnyddiwr olaf; neu
(ii) sefydliad manwerthu lleol sy'n cyflenwi cig o'r fath yn uniongyrchol i'r defnyddiwr olaf fel cig ffres.